現代人對自然形態規律嘅研究就始於 19 世紀，當時科學上出現咗重大發展，例如德國生物學家海克爾（Ernst Haeckel）研究海洋生物，發現佢研究嘅海洋生物喺形態上都係傾向左右對稱嘅，而打後喺廿世紀，英國數學家亞倫圖靈（Alan Turing）等嘅研究者又發現，好多自然事物嘅形狀可以用數學模型模擬，確立咗自然形態規律嘅諗頭－大自然入面有好多事物響生或者鬱嗰陣都係跟從一啲定律嘅，會形成某啲特定嘅形態。